Mjezny dźećel

Mjezny dźećel (Trifolium medium) je rostlina ze swójby łušćinowcow  (Fabaceae).

 Wopis 
Mjezny dźećel je trajne zelo, kotrež docpěje wysokosć wot 15 hač do 45 cm. Rostlina móže přez podzemske wotnožki wupřestrěć a huste skupiny wutworić.

Stołpiki su rozpjeršene kosmate hač nahe.

 Łopjena 
Łopjena su 3-ličbne. Łopješka su dołhojće-lancetojte, nimale cyłokromne a njesu swětły abo ćmowy muster. Wone docpěja dołhosć wot hač do 6 cm.

 Kćenja 
Kćěje wot junija hač do awgusta. Purpurowe kćenja steja w jasnje stołpikatych, kulowatych hač jejkojtych, 2-3,5 cm tołstych hłójčkach. Ma nahu, 10-nerwnu keluškowu rołku.

 Stejnišćo 
Rosće w kerčinach, w swětłych lěsach a na suchich łukach. Ma radšo w lěće ćopłe, bazowe pódy.

 Rozšěrjenje 
Rostlina je w nimale cyłej Europje rozšěrjena.

 Nóžki 

 Žórła 
 GU Naturführer Blumen, ISBN 3-7742-1507-3, strona 114, jako podobna družina Mittlerer Klee (Trifolium medium) pod hesłom Hügel-Klee (Trifolium alpestre) 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 80 
 Kral, Jurij: Serbsko-němski słownik hornjołužiskeje rěče. Maćica serbska, Budyšin (1927)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)
 Völkel, Pawoł: Hornjoserbsko-němski słownik, Ludowe nakładnistwo Domowina, Budyšin (1981)

 Wotkaz 

Kategorija:Dźećel